钦定古今图书集成/明伦汇编/官常典/第214卷 > 萧德
## 钦定古今图书集成/明伦汇编/官常典/第214卷 > 萧德

按《辽史》本传：“德字特末隐，楮特部人。性和易，笃学好
礼法。太平中，领牌印直宿，累迁北院枢密副使。敷奏
详明，多称上旨。诏与林牙耶律庶成修律令，改契丹
行宫都部署，赐宫户十有五。清宁元年，迁同知北院
枢密使，封鲁国公。上以德为先朝眷遇，拜南府宰相。
五年，转南京统军使。九年，复为南府宰相。重元之乱”，
推锋力战，斩涅鲁古首以献，论功封汉王。咸雍初，以
告老归，优诏不许。久之，加尚父，致仕。卒，年七十二。